Vinna utan dagvinnutímabils telst eftirvinna upp að fullri dagvinnu , þ.e. 167,94 klst. hjá afgreiðslufólki en 159,27 klst. hjá skrifstofufólki . Vinna umfram það telst yfirvinna . Næturvinna er unnin á tímabilinu 00.00 - 07.00 . Heimilt er að gera skriflegt samkomulag um annað skipulag vinnutíma innan dagvinnutímabils með þeim hætti að starfsmaður skili vinnu innan dagvinnutímabils umfram fulla vinnu og safni þeim umframtímum í heila og hálfa daga til frítöku á launum síðar . Yfirvinna er vinna sem fer fram yfir hinn venjulega dagvinnutíma og á helgum dögum og laugardögum . Unnir tímar teknir út í fríi Heimilt er með samkomulagi starfsmanns og atvinnurekanda , að safna frídögum vegna eftir - / nætur - / yfirvinnu , á þann hátt að eftir - / nætur - / yfirvinnutímar komi til uppsöfnunar og frítöku á dagvinnutímabili en munur dagvinnu -og eftir - / nætur - / yfirvinnutímakaups er greitt við næstu reglulegu útborgun eða komi í heild til uppsöfnunar og frítöku á dagvinnutímabili . Verðgildi unninna eftir - / nætur - / yfirvinnutíma skal lagt til grundvallar . Skýring : Ein klukkustund í eftirvinnu reiknast sem 1,4 klst. í dagvinnu , ein unnin klukkustund í næturvinnu reiknast sem 1,5 klst. í dagvinnu og ein klukkustund í yfirvinnu reiknast sem 1,662 klst. í dagvinnu á skrifstofu og 1,765 í verslun . Heimilt er með samkomulagi milli starfsfólks og atvinnurekanda að greiða fyrir störf , sem unnin eru utan dagvinnutíma , með fríum á dagvinnutímabili , enda sé þá verðgildi unninna vinnutímaeininga þeirra er utan dagvinnu falla , lagt til grundvallar . Hver starfsmaður hefur rétt á að hafna eftir - / yfirvinnu og óski starfsmaður ekki eftir að vinna eftir - / yfirvinnu skal hann ekki gjalda þess á neinn hátt . Frídagar og stórhátíðir Frídagar eru helgidagar þjóðkirkjunnar , þ.e. skírdagur , annar í páskum , uppstigningardagur , annar í hvítasunnu og annar í jólum , auk sumardagsins fyrsta og 1. maí . Stórhátíðarvinna er vinna á nýársdegi , föstudeginum langa , páskadegi , hvítasunnudegi , 17. júní , frídegi verslunarmanna , jóladegi og eftir kl. 12:00 á aðfangadegi og gamlársdegi . Er fyrirtækið þitt að greiða samkvæmt samningi VR og SA eða VR og FA ? Þú getur séð eftir hvaða samningi þitt fyrirtæki er að greiða áMínum síðum .